
Nr. înregistrare: 46841/28.04.2021
ANUNŢ

privind întocmirea şi transmiterea în anul 2021, de către titularii de licenţe/ decizii de confirmare acordate de către ANRE în domeniile energiei electrice şi energiei termice,

a declaraţiilor şi situaţiilor financiare privind calculul contribuţiei datorate autorităţii pentru anul 2021 – etapa de regularizare
În conformitate cu prevederile Anexei 4, cap. I, pct.10 din Ordinul Preşedintelui ANRE nr. 223/2020
,  în vederea regularizării contribuției bănești datorate ANRE în anul 2021, titularii de licenţe, inclusiv persoanele juridice având sediul social în unul dintre statele membre ale Uniunii Europene prevăzute la art. 10 alin. (7) din Regulamentul pentru acordarea licenţelor şi autorizaţiilor în sectorul energiei electrice, aprobat prin Ordinul preşedintelui Autorităţii Naţionale de Reglementare în Domeniul Energiei nr. 12/2015, cu modificările şi completările ulterioare, cu excepţia persoanelor juridice prevăzute la pct. 2 lit. b) şi c) ale Ordinului Preşedintelui  ANRE nr. 223/2020, vor transmite Autorităţii Naţionale de Reglementare în Domeniul Energiei, până cel târziu la data de 07.06.2021:
a) declaraţia privind cifra de afaceri realizată în anul 2020 din activităţile licenţiate;
b) situaţiile financiare anuale aferente anului 2020, înregistrate la autoritatea de administrare fiscală din România, inclusiv balanţa de verificare analitică aferentă anului 2020. 
Declarația privind cifra de afaceri realizată în anul 2020 din activitățile licentiate se va întocmi conform modelului atașat și va fi semnată de reprezentantul legal al titularului de licență sau de o persoană împuternicită de acesta. 
Declarația va fi însoțită de machetele financiare anexate, ce vor fi transmise ANRE doar în format electronic, în conformitate cu prevederile Anexei nr. 9 a Metodologiei de întocmire a Raportului anual de către titularii de licențe din sectorul energiei electrice și termice, aprobată cu Ordinul ANRE nr.32/2016, cu modificările şi completările ulterioare şi Instrucțiunile de întocmire şi transmitere a Raportului anual.


Documentele menționate se transmit prin e-mail la adresele: contributii@anre.ro şi anre@anre.ro.
Netransmiterea informațiilor solicitate în termenul prevăzut sau transmiterea eronată a acestora în urma primirii notificărilor Autorităţii Naţionale de Reglementare în Domeniul Energiei constituie contravenţie conform prevederilor art. 93 şi 194 din Legea energiei electrice şi a gazelor naturale nr. 123/2012, cu modificările şi completările ulterioare, şi ale art. 47 din Legea serviciilor comunitare de utilităţi publice nr. 51/2006, republicată, cu modificările şi completările ulterioare, după caz. 
Fişiere ataşate:
1. Declaraţie privind valoarea cifrei de afaceri  realizată pentru anul 2020 din desfăşurarea activităţilor licenţiate pe teritoriul României  în domeniul energiei electrice, al energiei electrice şi termice în cogenerare, precum şi din activităţi /servicii în domeniul energiei termice produse în sistem centralizat - model;
2. Machete financiare - model.

